پیما کھانڈو

پیما کھانڈو  ایک بھارتی سیاست دان جو ریاست اروناچل پردیش کے جولائی 2016ء سے وزیر اعلیٰ ہیں۔ انہوں نے دو مرتبہ سیاسی جماعتیں تبدیل کی ہیں؛ ستمبر میں انڈین نیشنل کانگریس سے پیپلز پارٹی آف اورناچل پردیش، پھر دسمبر 2016ء میں بھارتیہ جنتا پارٹی میں شمولیت اختیار کی۔ پہلے وہ سابق وزیر اعلیٰ نبام ٹوکی کی حکومت میں وزیر سیاحت اور شہری ترقی و آبی وسائل تھے۔

تعلیم 
پیما کھانڈو نے ہندو کالج (دہلی یونیورسٹی) سے تعلیم حاصل کی ہے۔

نجی زندگی 
وہ سابق وزیر اعلیٰ ڈورجی کھانڈو، جو 30 اپریل 2011ء کو توانگ کے حلقے کے دورے کے دوران میں ہیلی کاپٹر حادثے میں فوت ہو گئے تھے، کے سب سے بڑے بیٹے ہیں۔ ان کی سیاسی زندگی والد کی وفات کے بعد آسمان سے باتیں کرنے لگی اور وہ ریاست کی کابینہ میں نوجوان ترین وزیر بنے۔ وہ مذہباً بُدھ ہیں۔

سیاسی زندگی 
والد کی وفات کے بعد، پیما کھانڈو کو ریاستی حکومت میں کابینہ وزیر برائے فروغِ آبی وسائل و سیاحت کے طور پر شامل کیا گیا تھا۔ وہ اسمبلی میں 30 جون 2011ء کو اپنے والد کے اسمبلی حلقے 'مکتو' سے انڈین نیشنل کانگریس کے امیدوار کے طور پر بلامقابلہ منتخب ہوئے تھے۔ سنہ 2005ء میں وہ اروناچل پردیش کانگریس کمیٹی کے سیکریٹری اور سنہ 2010ء میں توانگ ڈسٹرکٹ کانگریس کمیٹی کے صدر بنے۔ وہ 16 جولائی 2016ء کو نبام ٹوکی کی جگہ کانگریس قانون ساز جماعت لیڈر منتخب ہوئے تھے۔

پیما 2014ء کے اروناچل پردیش قانون ساز اسمبلی انتخابات میں بلا مخالفت مکتو سے دوبارہ منتخب ہوئے تھے۔ پیما کھانڈو نے ایک سالہ طویل سیاسی بحران کے بعد سینتیس سال کی عمر میں 17 جولائی 2016ء کو اروناچل کے وزیر اعلیٰ کے طور پر حلف اٹھایا۔

16 ستمبر 2016ء کو وزیر اعلیٰ پیما کھانڈو کی قیادت میں حکمران جماعت کے 43 ارکان اسمبلی نے انڈین نیشنل کانگریس سے برگزشتہ ہو کر بھارتیہ جنتا پارٹی کی اتحادی جماعت پیپلز پارٹی آف اروناچل پردیش (پی پی اے) میں شمولیت اختیار کر لی۔

21 ستمبر 2016ء کو پی پی اے کے صدر نے پیما کو معطل کر دیا اور پیما کھانڈو سمیت 6 ارکان اسمبلی کی معطلی کے بعد تکام پریو کو نیا وزیر اعلیٰ نامزد کیا۔

دسمبر 2016ء میں پیما نے اسمبلی میں ثابت کیا کہ پی پی اے کے 47 میں سے 33 ارکان نے بھارتیہ جنتا پارٹی (بی جے پی) میں شمولیت اختیار کر لی ہے اور بی جے پی کے پہلے ہی 11 ایم ایل اے تھے، 33 کی شمولیت اور 2 آزاد ارکان اسمبلی کی حمایت کے بعد اب تعداد 45 ہو گئی ہے۔ وہ اروناچل پردیش میں گیگونگ اپانگ کے بعد بی جے پی کے دوسرے وزیر اعلیٰ ہیں۔

حوالہ جات 

1979ء کی پیدائشیں
اروناچل پردیش قانون ساز اسمبلی کے ارکان
اروناچل پردیش کے وزرائے اعلیٰ
انڈین نیشنل کانگریس کے وزرائے اعلیٰ
بقید حیات شخصیات
بھارتی بدھ شخصیات
بھارتیہ جنتا پارٹی کے وزرائے اعلیٰ
اروناچل پردیش سے بھارتیہ جنتا پارٹی کے سیاست دان
بیسویں صدی کے بودھ
ضلع ٹوانگ کی شخصیات
اکیسویں صدی کی بدھ شخصیات
Short description is different from Wikidata